కోచ్‌ పదవికి దరఖాస్తులు ఆహ్వానించడం పట్ల    
 బిసిసిఐపై లోథా కమిటీ అసంతృప్తి
న్యూఢిల్లీ: భారత క్రికెట్‌ జట్టు ప్రధాన కోచ్‌ నియామకానికి సంబంధించి బిసిసిఐ ఇటీవల దరఖాస్తుల్ని ఆహ్వానించడంపై లోథా కమిటీ తీవ్ర అసంతృప్తి వ్యక్తం చేసింది.క్రికెట్‌లో ఎంతో ముఖ్యమైన కోచ్‌ పదవిని ఏడాదికే పరిమితం చేయడం ఎంతమాత్రం సరికాదని లోథా కమిటీ సెక్రటరీ గోపాల్‌ శంకర్‌ నారయణన్‌ విమర్శించారు.భారత క్రికెట్‌ జట్టు ప్రస్తుత కోచ్‌ అనిల్‌ కుంబ్లే చక్కని పనితీరును చూసి పదవీకాలం పెంచితే బాగుండేదని అభిప్రాయ పడింది. భారత క్రికెట్‌ జట్టుకు సక్సెస్‌ ఫుల్‌ కోచ్‌గా ఏడాది పాటు పనిచేసిన కుంబ్లేను ఉన్న పళంగా పక్కకు పెట్టడాన్ని సైతం తప్పుబట్టింది. భారత క్రికెట్‌ జటర్శకత అనేది ముఖ్యమని, ప్రజలకు మనం జవాబుదారీ ఉండాలని గతంలో సుప్రీం కోర్టు పేర్కొన్న విషయాన్ని ఆయన ఈసందర్భంగా ప్రస్తావించారు. సుప్రీం కోర్టుకు లోబడే పనిచేయాలి
బిసిసిఐ పరిపాలకులు సుప్రీం కోర్టు తీర్పుకు లోబడే పనిచేయాలన్నారు. సుప్రీం తీర్పు పాటించడకుండా బిసిసిఐ పదవుల్లో కొనసాగుతున్న అధికారులు, కోచ్‌లు, క్రికెటర్లకు సంబంధించిన ఒప్పందాలు చేపట్టడం హాస్యాస్పదమని శంకర్‌ నారాయనన్‌ అన్నారు. ఏడాది పాటు కోచ్‌ను నియమించే క్రమంలో సుప్రీం తీర్పును పూర్తిస్థాయిలో అమలు చేయలేదనే విషయం స్పష్టమైందన్నారు. ప్రస్తుతం జాతీయ క్రికెట్‌ కోచ్‌కు దరఖాస్తుల్ని ఎందుకు కోరాల్సి వచ్చిందో అర్థం కావడం లేదన్నారు.అనిల్‌ కుంబ్లే పట్ల బిసిసిఐ తీరు సరికాదు. జాతీయ కోచ్‌ పట్ల అలా వ్యవహరించడం తగదు. ఏడాది కాలపరిమితి పరిహాస్యాస్పదం. ఏటా కోచ్‌లను మారుస్తూ ముందుకెళ్లలేం.
అలాగైతే కోచ్‌ పదవికి ఎవరు వస్తారన్నారు. తర్వాత నియామకమైనా సంవత్సరానికి ఉంటు బాగుంటుందన్నారు. కుంబ్లే ఆటగాళ్ల పక్షాన నిలిచాడు. ఐసిసి నుంచి వచ్చే మొత్తం వేరొకరి జేబుల్లోకి వెళ్తుంటే ఎవరు మాత్రం సంతోషిస్తారన్నాని గోపాల్‌ శంకర్‌ నారాయణన్‌ అన్నారు. ఒక జాతీయ కోచ్‌కు ఇచ్చే గౌరవం ఇదేనా ఏడాదిపాటుకోచ్‌ను నియమించడం ఎంతవరకు కరెక్ట్‌ అన్నారు. ఇది క్రికెట్‌కు ఎంతమాత్రం ముందుకు తీసుకెళ్లడానికి ఉపయోగ పడదదని గుర్తించాలన్నారు. మరొక ఏడాది ఎవరు కోచ్‌గా వస్తారో చూద్దామని శంకర్‌నారాయణ బిసిసిఐ తీరుపై వ్యంగాస్త్రాలు సంధించారు. గతేడాది కుంబ్లేను భారత క్రికెట్‌ జట్టు ప్రధాన కోచ్‌గా నియమించిన సంగతి తెలిసిందే.
ఏడాది కాలానికి కుంబ్లేను కోచ్‌గా నియమిస్తూ బిసిసిఐ నిర్ణయం తీసుకుంది. అయితే,అతని పదవి కాలాన్ని పొడగించడకుండా కొత్తగా కోచ్‌ అభ్యర్తికి దరఖాస్తులు కోరడంపై విమర్శలు వినిపిస్తున్నాయి.